alexandrainst/scandi-wiki huggingface dataset:
Johan Arnt Strøm

Johan Arnt Strøm (født 8. november 1938 i Bodø) er en norsk forfatter av barne- og ungdomsbøker. Han er kjent for å ha skrevet K-serien, en spenningsserie for barn og ungdom i alderen 8-14 år. 

I Bodø gikk han på folkehøyskole, for senere å gå videre til realskolen og handelsskole. Han arbeidet deretter i Saltens Dampskipsselskap som personalkonsulent til han gikk av med pensjon 62 år gammel.

I sin ungdom var han spesielt begeistret for serien om Hardy-guttene, og det var begeistringen for Hardy-guttene som fikk ham til å holde seg til de samme heltene i sin egen serie.

Forfatterskap 
Handlingen i bøkene til Johan Arnt Strøm foregår i området rundt Bodø. Bøkene kjennetegnes med at de har en spennende, men enkel handling. De snille er alltid snille, og skurker er alltid skurker. Bøkene er skrevet med enkle setninger. Det er skrevet på et godt norsk språk med korte kapitler. Bøkene handler om vennene Knut, Per og Kristine som stadig blir dratt inn i nye spennende eventyr. Boken Gi deg ikke, Knut kom ut i 1981 og var den første av i alt 28 bøker. Sammen med sin tyske kone har han også skrevet tysk/norsk teknisk ordbok, og norsk/tysk teknisk ordbok, utgitt i 1979. Han har også skrevet to bøker om lokalbåter i Salten som tidligere har vært livsnerven for befolkningen langs kysten og på øyene. I alt har det blitt solgt om lag 100.000 eksemplarer av bøkene hans.

Priser 
I 2002 fikk Johan Arnt Strøm kulturstipendet fra Bodø kommune. Det er et stipend som Bodø kommune deler ut årlig for å stimulere kulturell aktivitet.

Bibliografi 
 Norsk/tysk teknisk ordbok (1979)
 Tysk/norsk teknisk ordbok (1979)
 Gamle Saltens-båter : 1868-1968 (2002)
 Saltens-båter II (2004)

K-Serien
 Gi deg ikke, Knut (1981)
 Knut i Lofoten (1983)
 Ubåtjakt (1985)
 Sabotasje (1986)
 Lastebilmysteriet (1987)
 Kidnappet (1988)
 Kunsttyveriet(1990)
 Bilbanden (1992)
 Smuglere (1993)
 Falskmyntnerbanden (1994)
 Ran (1995)
 Farlig jakt (1996)
 Våpensmugling (1997)
 Høyt spill (1998)
 Mystisk last (1999)
 Klokketyvene (2000)
 Transitthavn Bodø (2001)
 Nære på ... (2002)
 Hard takling (2003
 Kode NTC-mobil (2004)
 Aksjonistene (2005)
 Beviset (2006)
 Sykkeltyvene (2007)
 Uten spor (2008)
 Skatten (2009)
 Innbrudd (2010)
 På kanten av stupet (2011)
 Avlytting (2012)

Referanser

Kilder 
 Intervju med Johan Arnt Strøm

Norske barnebokforfattere
Personer fra Bodø kommune
Fødsler i 1938
Arve Uglum

Arve Uglum (født 12. januar 1975 på Skjolden) er en norsk programleder, oppvokst på Kaupanger og bosatt i Sogndal. 

Han er kjent for sin rolle som reporter for NRK Sogn og Fjordane og Vestlandsrevyen på NRK TV. Uglum er medforfatter på boka Grautmål basert på Uglums eget radioprogram ved samme navn om dialektord fra Sogn og Fjordane.

Han mottok Kringkastingssjefens språkpris 2018 etter å ha vært programleder i NRKs TV-serie Der ingen skulle tru at nokon kunne bu, for «å dyrke dei breie flatene på fjernsyn med ein nynorskbruk som kler landskapet i programmet».

Han fikk Kringkastingsprisen for 2020 fra Kringkastingringen, som mente at «det ikkje råd å late innsatsen for å gjera nynorsk og dialekt til det mest naturlege i verda gå upåakta hen».

Referanser

Eksterne lenker 
  Arve Uglum NRK

Programledere for NRK
Personer fra Sogndal kommune
Fødsler i 1975
Verdiskapingsprogrammet

Verdiskapingsprogrammet er et nasjonalt program for kulturminner under Riksantikvarens vinger. Prosjektet varte fra 2006 til 2010.Erfaringene fra Verdiskapingsprogrammet var at det ga best resultat der fylkeskommunene var tungt involvert. Senere verdiskapingsprosjekter, i 2011, 2012 og 2013 har derfor krevet fylkeskommunenes medvirkning og 
-finansiering. Det er opprettet en egen nettside for Riksantikvarens verdiskapingsarbeid. Den inneholder blant annet filmer fra de 12 første prosjektene og rapportene som er produsert i verdiskapingsarbeidet.

Verdiskapingsprogrammet på kulturminneområdet (2006-2010) 

Pilotprosjekter i programperioden:

Hamningberg i Finnmark
Pilegrimsleden fra Oslo til Trondheim
Atlanterhavsveien Bud–Kristiansund i Møre og Romsdal
Valdres Natur og kulturpark Valdres og Nasjonalparkriket i Nord-Gudbrandsdalen
Porto Franco – Kristiansands kulturelle frihavn
Perler i Nordsjøløypa, Hordaland
Hammerdalen i Larvik
Odda – industrielle kulturminner som basis for ny vekst.
Den verdifulle kystkulturen i Nordland. 
Nærøyfjorden verdsarvpark
Norsk tradisjonsfisk

Riksantikvaren har også bevilget mindre beløp til tre plussprosjekter.

Referanser

Eksterne lenker
 Les mer om Verdiskapingsprosjektet på Verdiskapingsprogrammets nettside 

Kulturminnevern i Norge
Verdi
Filosofiåret 1858

Filosofiåret 1858 er en oversikt over hendelser, utgivelser og personer med tilknytning til filosofi i 1858.

Hendelser

Publiseringer

Fødsler 

1. mars – Georg Simmel, tysk sosiolog og kulturfilosof (død 1918)
19. mars – Kang Youwei, kinesisk filosof (død 1927)
14. juli – Emmeline Pankhurst, britisk feministisk teoretiker og filosof (død 1928)
10. august – Gaston Milhaud, fransk filosof (død 1918)
24. november – Marie Bashkirtseff, russisk maler, forfatter og filosof (død 1884)
11. desember – Benno Kerry, østerriksk filosof og psykolog (død 1889)

Dødsfall 
16. mars – Christian Gottfried Daniel Nees von Esenbeck, tysk botaniker og naturfilosof (født 1776)
3. november - Harriet Taylor, engelsk filosof (født 1807)

Referanser
Sigrid Romundset

Sigrid Romundset (født 16. februar 1945) er en norsk diplomat.

Romundset er cand.philol. fra 1974, med mellomfag i russisk og hovedfag i tsjekkisk og har oversatt flere bøker fra tsjekkisk til norsk. Hun har vært ansatt i Utenriksdepartementet fra 1976. I tiden 1980-1983 var hun  attaché ved Norges ambassade i Moskva. Fra 1985 til 1987 var hun ambassadesekretær ved Norges ambassade i Ankara. I 1987 ble hun utnevnt til UDs første pressetalskvinne og etterfulgte Lasse Seim som pressetalsperson for utenriksminister Thorvald Stoltenberg.  I tiden 1990 - 1992 var hun presseråd ved Norges ambassade i Stockholm. Hun var norsk generalkonsul i St. Petersburg 1993-1997. Fra 1997 var hun underdirektør i Utenriksdepartementet, fra 2000  Barents-rådgiver. Fra 2001 til 2003 var hun Norges ambassadør til Tanzania. 

Romundset har vært medlem av flere styrer og råd, blant annet Utenriksdepartementets aspirantnemnd og har vært nestleder i styret for Norsk utenrikspolitisk institutt.

Kilder
UD får sin første pressetalskvinne (Aftenposten 23. september 1988)
Norges «ansik» i St. Petersburg (Aftenposten 24. desember 1993)
Fra tundra til savanne (Aftenposten 10. mai 2001)
Medlem av styrer og råd

Norske filologer
Norske oversettere
Norges ambassadører til Tanzania
Nordlandsforskning

Nordlandsforskning (NF) er et regionalt forskningsinstitutt som holder til i Bodø. De utfører forskningsoppdrag innen samfunnsvitenskapelige og bedriftsøkonomiske fagområder. Nordlandsforskning har som formål å drive forskning, formidling, utvikling og nyskaping i aktivt samarbeid med private og offentlige virksomheter og andre forsknings- og utdanningsmiljøer. De deltar også aktivt i utviklingsprosesser sammen med næringsliv eller offentlige aktører. I mai 2019 hadde Nordlandsforskning 40 ansatte, hvor de fleste av dem har doktorgrader innenfor sitt forskningsfelt. Nordlandsforskning har lokaler hos Nord universitet.

Historie
Forskningsinstituttet Nordlandsforskning ble opprettet i 1979 og var de førte 30 årene eid av Nordland fylkeskommune under stiftelsen Nordlandsforskning. 1. januar 2010 ble de et aksjeselskap eid av Universitetet i Nordland og da overført fra Stiftelsen Nordlandsforskning (49%) til Nordlandsforskning AS (51%). Instituttet Nordlandsforskning har vokst regelmessig i samsvar med skolen ettersom de fikk høgskole, handelshøgskole og universitetsstatus. Nordlandsforskning er i dag et av 11 regionale institutter. Selv om Nordlandsforskning er et mindre institutt i forhold til noen andre norske institutter, er de likevel veldig synlige i forskningsmarkedet. 

Deres så langt største prosjekt er «Det nye barnevernet», et prosjekt med familien i fokus, og innovativ praksis i hjemmet.

Forskningsområder

Velferd

Offentlig velferdspolitikk
Barn og unges oppvekstsvilkår
Funksjonshemmede og samfunn
Arbeidsliv
Marginaliseringsprosessor

Skole og utdanning

Aktiv læring
Entreprenørskap
Likeverdig og tilpasset opplæring
Skolen i lokalsamfunnet 
Implementering av lærerplaner

Entreprenørskap, innovasjon, bedrift- og næringsutvikling

Nyetableringer, innovasjon og vekst
Næringsklynger og regional innovasjon 
Nærings- og distriktspolitikk

Miljø og samfunn

Vernet naturområder og kystsone 
Miljøpolitikk og miljøbyråkrati 
Klimaendringer 

Kultur- og naturbaserte næringer og regional utvikling

Kultur og kulturminner
Kulturnæringer, landbruk, havbruk og reiseliv
Sentrum-periferi, småsamfunn og regional utvikling

Eksterne lenker
 
Selskapsdatabase
Nordlandsforskning Intervju

Universitetet i Nordland
Forskningsinstitutter i Norge
Third Man Records

Third Man Records er et uavhengig plateselskap grunnlagt av Jack White i Detroit i Michigan i 2001. Third Man etablerte sin første beliggenhet – en kombinasjon av platebutikk, spillested og hovedkvarter for plateselskapet – i Nashville i Tennessee i 2009.

Eksterne lenker 
 

Plateselskaper fra USA
Plateselskaper etablert i 2001
2001 i USA
Fiskekiste

En fiskekiste er til transport og oppbevaring av levende fisk, særlig til transport av levende torsk. Kista er formet som en liten båt, den er laget av tre, den har mange hull, og den har lokk. I sjøen flyter den i vannskorpa som en slags undervannsfarkost.

Fiskekista kan henge på slep bak båten både når torskerusene ettersees og på vei til fiskemarkedet i byen.

På Hans Dahls maleri "Bergenhus" fra 1889 vises fiskere som ror sin båt med fiskekiste på slep. Av samme kunstner viser også maleriet "Lænsende for stormen" en fiskerfamilie med en fiskekiste ombård i en oselver.

Fiskekista kan også være kasseformet og er da til oppbevaring av levende fisk ved brygga.

På 1900-tallet ble fiskekista erstattet av brønnbåter for lengre transport av levende fisk.

Referanser 

Fiskeredskap
Karin Hindsbo

Karin Hindsbo (født 9. april 1974) er en dansk kunsthistoriker. Hun er fra 2017 direktør for Nasjonalmuseet. 

I 2002 tok hun cand.mag.-graden i kunsthistorie og idéhistorie ved Universitetet i Århus, og var i de påfølgende årene aktiv som skribent, redaktør, foreleser og utstillingsleder i dansk kunstliv.  

Hun ledet Sørlandets Kunstmuseum i Kristiansand fra 2012 til 2013. Fra januar 2014 til 2017 var hun direktør ved KODE Kunstmuseene i Bergen.

Referanser

Eksterne lenker 
  
 kunstkritikk.no Karin Hindsbo, den nye direktøren av Anne Szefer Karlsen 06.02.2017

Danske kunsthistorikere
Danske museumsfolk
Museumsdirektører
Alumni fra Aarhus Universitet
Personer fra Gentofte‎
Olav Dahl

Olav Dahl (født 1948) er en norsk lege og kreftforsker.

Han er opprinnelig fra Grinde i Tysvær.

Etter cand.med. 1972 ble han godkjent spesialist i onkologi (læren om kreft) og tokmden medisinske doktorgrad i 1983 dr.med.. Etter et og et halvt år ved Radiumhospitalet gikk han til Haukeland universitetssykehus for å bygge opp en ny kreftavdeling. Han var først assisterende overlege. I 1986 ble han professor II ved Universitetet i Bergen i terapeutisk onkologi. Senere ble han professor og var avdelingsoverlege.

Han er mest kjent for sin forskning på testikkelkreft, men har også arbeidet med andre kreftformer.

Priser 
 Kong Olav Vs Kreftforskningspris 2013 på en million kroner.

Referanser

Eksterne lenker 
 

Norske leger
Norske kreftforskere
Professorer ved Universitetet i Bergen
Norske medisinprofessorer
Personer fra Tysvær kommune
Filosofiåret 1870

Filosofiåret 1870 er en oversikt over hendelser, utgivelser og personer med tilknytning til filosofi i 1870.

Hendelser

Publiseringer

Fødsler 
7. februar – Alexander Pfänder, tysk filosof (død 1941)
5. mars – Rosa Luxemburg, polsk-tysk filosof og revolusjonær (død 1919)
7. april – Gustav Landauer, tysk filosof (død 1919)
6. mai - Pere Coromines i Montanya, spansk forfatter, filosof og politiker (død 1939)
19. mai – Nishida Kitarō, japansk filosof (død 1945)
24. mai – Jan Smuts, sørafrikansk statsmann, militær leder og filosof (død 1950)
31. mai – Eugenio Rignano, italiensk filosof (død 1930)
18. juni – Édouard Le Roy, fransk filosof og teolog (død 1954)
31. august – Maria Montessori, italiensk lege, pedagog, filosof og filantrop (død 1952)
6. september – Élie Halévy, fransk historiker og filosof (død 1937)
21. oktober - Antioco Zucca, italiensk filosof (død 1960)

Dødsfall 
21. januar - Aleksandr Herzen, russisk forfatter og filosof (født 1812)
16. april - Tullio Dandolo, italiensk forfatter, historiker og filosof (født 1801)
Alfthan Juel

Alfthan Vogt Brocklesby Juel (født 27. september 1857 på Tangen, død 24. februar 1937 i Drammen) var en norsk overrettssakfører, genealog og museumsmann, som stiftet Drammens Museum.

Han var sønn av trelasthandler Iver Albert Juel. Blant hans faddere ved dåpen var John Collett Falsen og Christian Selmer, og han var oppkalt etter tre av farens ungdomsvenner fra handelsakademiet i Hamburg. Han ble cand.jur. i 1881 og var edsvoren fullmektig hos sorenskriveren på Ringerike, Axel Nicolai Rosenkrantz Segelcke. Fra 1883 var han overrettssakfører (advokat) i Drammen. Han var forretningsfører for Drammens overformynderi 1884–1919 og en periode konstituert som overformynder. Han var forstander for kjøpmann Peder Sebergs legat 1894–1930, formann i Drammens lignings- og overligningskommisjon og medlem av Drammens Privatbanks representantskap. Han stiftet Drammens Museum sammen med Tord Pedersen og testamenterte mye av sin formue til dette. Han var også styreleder for Drammens Museum i 20 år.

Han var også en interessert genealog og personalhistoriker, og utgav flere slekts- og personalhistoriske arbeider. Han etterlot seg også mange utkast til stamtavler over Drammensfamilier, som tilhører Drammens Museum. Han var styremedlem i den norske avdeling av Samfundet for Dansk-Norsk Genealogi og Personalhistorie fra 1920.

Han ble gift i 1886 med Helen Heyerdahl.

Det henger et maleri av ham på Drammens Museum. Han samlet materiale, møbler mm. fra sin egen slektshistorie og testamenterte dette til Drammens Museum.

Publikasjoner 
 Familiene Kiøsterud, Simers, Omsted, Muus og Lyche, 1926
 Drammensfamilien Smith, Trondheim 1934
 Einar Juel og Elisa Tandberg: Familien Juel fra Skoger og Drammen med enkelte kognater; efter optegnelser av avdøde A. Juel. Oslo 1937. 146 s.

Litteratur 
 Studenterne fra 1875, s. 62
 Drammens Tidende nr. 168, 1927
 Nekrolog, Drammens Tidende, 25. februar 1937

Norske advokater
Personer fra Drammen kommune
Filosofiåret 1871

Filosofiåret 1871 er en oversikt over hendelser, utgivelser og personer med tilknytning til filosofi i 1871.

Hendelser

Publiseringer

Fødsler 

5. januar – Federigo Enriques, italiensk matematiker, vitenskapshistoriker og filosof (død 1946)
6. februar – Hermann Alois Mayer, tysk forretningsmann, helseforsker, oppfinner, filosof og forfatter (fl. til 1930)
22. februar – John Langalibalele Dube, sørafrikansk politiker, filosof og poet (født 1946)
4. mai – Salomo Friedlaender, tysk filosof og forfatter (død 1946)
19. mai – Walter Russell, filosof fra USA (død 1963)
31. mai – Giuseppe Rensi, italiensk filosof og advokat (død 1941)
16. juni – Sergej Bulgakov, russisk filosof, teolog og forfatter (død 1944)
22. juli – Ernesto Dalgas, dansk forfatter og filosof (død 1899)
27. juli – Ernst Zermelo, tysk matematiker og filosof (død 1953)
30. oktober – Paul Valéry, fransk filosof, essayist, forfatter og lyriker (død 1945)
Walther Arnsperger, tysk filosof (død 1902)

Dødsfall

Referanser
VSO-språk

VSO-språk, eller Verb-Subjekt-Objekt-språk, er innenfor språktypologi benevnelsen på en gruppe språk som i nøytrale setninger har verb, subjekt og objekt i nettopp denne rekkefølgen. «Spiser jeg fisk?» er et eksempel på en norsk VSO-setning.

Eksempler på VSO-språk er det austronesiske språket tagalog og de keltiske språkene, liksom irsk, skotsk gælisk og bretonsk.

Språktypologi
Filosofiåret 1880

Filosofiåret 1880 er en oversikt over hendelser, utgivelser og personer med tilknytning til filosofi i 1880.

Hendelser

Publiseringer

Fødsler 

9. januar – Bernard Groethuysen, tysk filosof, sosiolog og historiker (født 1946)
30. mars – Artur Jacobs, tysk filosof, matematiker og pedagog (død 1968)
3. april – Otto Weininger, østerriksk filosof (død 1903)
17. april – Arthur Trebitsch, østerriksk forfatter og filosof (død 1927)
29. mai – Oswald Spengler, tysk historiefilosof og Kulturhistoriker (død 1936)
9. juni – Josef Isak Schneersohn, russisk filosof, mystiker og rebbe (jødisk relgiøs lærd) (død 1950)
20. juli – Hermann Graf Keyserling, tysk filosof (død 1946)
25. juli – Morris Raphael Cohen, filosof og jurist fra USA (død 1947)
26. juli – Moritz Geiger, tysk filosof (død 1937)
27. desember – Theodor Litt, tysk pedagog og kultur- og sosialfilosof (død 1962)

Dødsfall 
24. januar – Friedrich Feuerbach, tysk filolog og filosof (født 1806)
29. mars – Heinrich Bernhard Oppenheim, tysk liberaler, jurist, publisist og filosof (født 1819)
5. oktober – Roberto Sava, italiensk lege, filosof og naturalist (født 1802)
31. desember - Arnold Ruge, tysk filosof og forfatter (født 1802)

Referanser
Anders Tjore

Anders Tjore (født 19. desember 1980) er en norsk sanger, musiker, arrangør og produsent. Han er vokalist, gitarist, bassist (på studioutgivelser) og co-låtskriver/produsent i bandet Montée, vokalist, låtskriver, multiinstrumentalist og produsent i bandet Turns og gitarist/vokalist, låtskriver og co-produsent i bandet The Apricot.

Tjore har medvirket som produsent sammen med Erlend Mokkelbost på utgivelsene «Signs of Fervent Devotion» (2011) og «Grace and Nuance» (2013) med bandet Rumble in Rhodos, utgivelsen «Lasse» (2011) og «Geir» (2011) med duoen Jaa9 & OnklP og på diverse remixer av blant annet Elvira Nikolaisen og Susanne Sundfør. I 2015 er han aktuell som arrangør/produsent og co-låtskriver for bandet Støv.

Utgivelser 
 «Turn E.P.» Turns     (2003)
 «Isle of Now» Montée (2009)
 «Turns Out» Turns (2011)
 «Rendition of You» Montée (2011)
 "Into The Fray" Montée (2014)
 «A Forestful of Threes» The Apricot (2011)

Norske sangere
Norske musikere
Norske låtskrivere
Egil Øyjord

Egil Øyjord (født 31. august 1928 i Rana, død 10. februar 2021) var en norsk professor ved Norges landbrukshøgskole som i 1964 grunnla International Association on Mechanization of Field Experiments (IAMFE), hvor han var president i 36 år. Hovedmålet til organisasjonen er å informere agronomer og planteforedlere om nye maskiner, utstyr og instrumenter for å øke kapasiteten og nøyaktigheten i forsøksarbeidet.

Øyjord arbeidet med konstruksjon av maskiner og utstyr for jord- og plantekulturforsøk. Oppfinnelsen av utskiftbare fordelerhoder som han gjorde i 1965, gjorde Øyjords forsøkssåmaskiner til en verdensartikkel med eksport til 57 land over hele verden. I 2003 fikk han Kongens fortjenstmedalje i gull for arbeidet med utvikling og produksjon av verdens første porsjonsåmaskiner for såing av flere rader.

Referanser

Eksterne lenker 
 Egil Øyjords Hjemmeside

Norske agronomer
Professorer ved UMB
Kongens fortjenstmedalje i gull
Personer fra Rana kommune
Blåskjeggtanagar

Blåskjeggtanagar (Tangara johannae) er en fugl i slekten Tangara i familien tanagarer.

Utbredelse 
Den forekommer i Colombia og Ecuador.

Referanser

Eksterne lenker 
 
 
 
 Birdlife Species Factsheet: Tangara johannae . Besøkt 2013-11-03.
 IBC - The Internet Bird Collection: Tangara johannae. Besøkt 2013-11-03.
 Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. The eBird/Clements checklist of birds of the world: Version 6.8.. Besøkt 2013-11-03.

Tanagarer
Fugler formelt beskrevet i 1900
Dyr formelt beskrevet av Raymond Comte de Dalmas
Colombias fugler
Ecuadors fugler
Hamratunnelen

Hamratunnelen er en veitunnel på fylkesvei 517 i Suldal kommune i Rogaland. Tunnelen er 959 meter lang, og erstattet en 96 meter lang tunnel fra 1966 med samme navn. Den nye tunnelen åpnet februar 2015.

Se også 
Veitunneler i Norge
Liste over veitunneler i Norge

Referanser

Veitunneler i Rogaland
Veier i Suldal
Tunneler åpnet i 2015
Birgitta Sif

Birgitta Sif (født 1981 i Reykjavík) er en islandsk illustratør og barnebokforfatter. Hennes første bok, Ólíver, som kom ut i 2012, ble nominert til Nordisk råds barne- og ungdomslitteraturpris 2013 fra Island.

Fra 1999 tok hun en bachelorgrad i «drawing and design» ved Cornell University. Deretter arbeidet hun flere år i USA før hun flyttet til London i 2009 og tok en Master of Arts i  «Children's Book Illustration» ved Cambridge School of Art i 2011. Før hun var ferdig ved Anglia Ruskin University, hadde hun kontrakt om å lage to barnebøker for barnebokforlaget Walker Books.

Referanser

Eksterne lenker 
 Birgitta Sifs blogg
 Hjemmeside
 Om ''Oliver på YouTube
 Om Oliver hos barnebokkritikk.no

Islandske forfattere
Islandske kunstnere
Personer fra Reykjavik
Fødsler i 1981
Alumni fra Cornell University
Lene Bragli

Lene Bragli (født 19. januar 1962) er en norsk skuespiller. Hun er kjent for å ha medvirket som Jannicke Haugland i Familiesagaen De syv søstre. Hun hadde også stemmen til Vitani i Løvenes konge 2 – Simbas stolthet. Hun fikk diagnosen demens i 2018.

Eksterne lenker 
 
https://www.dagbladet.no/tema/demenssyke-slik-vil-vi-leve/73008767

Norske skuespillere
Skuespillere i Asylet
Riddervolds gate (Oslo)

Riddervolds gate (3–9, 2–12) er en gate i Bydel Frogner i Oslo som ligger i strøkene Bak Slottet og Briskeby. Den går fra Parkveien/Slottsparken til Riddervolds plass. De andre tilstøtende gatene er Inkognitogata, Oscars gate og Skovveien/Camilla Colletts vei. På den andre siden av Riddervolds plass fortsetter gateløpet som Briskebyveien. Gaten er ca. 275 meter lang.

Veien fikk sitt navn i 1879 etter biskop og statsråd Hans Riddervold (1795–1876).

Bygninger

Referanser

Eksterne lenker 
 
 Listeførte bygninger på kartet

Veier i Oslo
Veier i bydel Frogner
Veier i Oslo oppkalt etter menn
Espen Moe Breivik

Espen Moe Breivik (født 4. oktober 1992) fra Volda i Møre og Romsdal, er journalist og reporter i VG og VGTV siden 2018. Han var tidligere leder for Røde Kors Ungdom.

I 2022 ble Moe Breivik nyhetsjeger for VG i USA. Før dette var han politisk reporter i avisen, blant annet som tv-anker under presidentvalget i USA i 2020 og Stortingsvalget i Norge i 2021, der han blant annet ledet VGs statsministerdebatt.

I 2020 ble Espen Moe Breivik tildelt Alf Helleviks mediemålpris, sammen med kollega Stig Øystein Schmidt. I 2019 la han ned grunnstein ved Vinjesenteret, sammen med forfatter Oda Malmin. 

Før VG var han politisk reporter i avdeling for økonomi og politikk i NRK Nyheter på Marienlyst. Han startet i NRK som nynorskpraktikant hos NRK Sogn og Fjordane og Nynorsk mediesenter.

Espen Moe Breivik var tidligere leder for Røde Kors Ungdom fra 2014-2016. Han ble valgt på Røde Kors Ungdoms sentrale ungdomskonferanse (SUK) for perioden 2014-2015, og ble gjenvalgt i 2015 for perioden 2015-2016. Han ble valgt som leder etter flere år med lokale og sentrale verv i ungdomsorganisasjonen.

Fra 2013 til 2014 var Breivik redaktør for miljømagasinet Putsj. Han har også tidligere jobbet som frilansjournalist for ABC Nyheter, Framtida.no og avisa Møre.

Referanser 

Norske foreningspersoner
Norske redaktører
Norske journalister
Eiganestunnelen

Eiganestunnelen er en 3700 meter lang motorveitunnel  på Europavei 39 mellom Våland kolonihage og Tasta i Stavanger i Rogaland. Byggestart var i februar 2014. Det ble gjennomslag i tunnelen 12. oktober 2016, og tunnelen åpnet 22. april 2020 kl. 14.15 etter at åpningene var utsatt fra februar 2020 på grunn av koronaviruset og lengre tid for testing av de tekniske systemene. Den har to løp med til sammen fire kjørefelt.

Se også 
Ryfylketunnelen
Hundvågtunnelen
Veitunneler i Norge

Referanser 

Veitunneler i Rogaland
Tunneler på E39
Bybrutunnelen

Bybrutunnelen er en 160 meter lang tunnel Fylkesvei 4566 i Stavanger i Rogaland.

Se også 
Veitunneler i Norge
Undersjøiske veitunneler i Norge

Referanser

Eksterne lenker
 Bybrutunnelen på Google StreetView

Veitunneler i Rogaland